 
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ SPORTO CENTRO NEMOKAMAI TEIKIAMŲ PASLAUGŲ NUSTATYMO 

2022 m. balandžio 15 d. Nr. TS-93
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Kėdainių rajono savivaldybės taryba nusprendžia:
l. Nustatyti Kėdainių sporto centro nemokamai teikiamas paslaugas užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, kurie laikinai gyvena Lietuvoje, ir pateikusiems Migracijos departamento prie Lietuvos Respublikos vidaus reikalų ministerijos išduotą registraciją patvirtinantį dokumentą (pažymą), leidimą laikinai gyventi Lietuvoje ar nacionalinę vizą:
1.1. naudojimasis Vilainių rekreacijos ir sporto pramogų komplekso plaukimo baseinu, esančiu Parko g. 6, Vilainiai, Kėdainių r.;
1.2. dalyvavimas fizinio aktyvumo programose.
2. Pavesti vykdyti sprendimą Kėdainių sporto centro direktoriui.
3. Nustatyti, kad šio sprendimo 1 punkte nustatyta lengvata taikoma Lietuvos Respublikos Vyriausybės 2022 m. kovo 16 d. nutarimo Nr. 224 „Dėl laikinosios apsaugos Lietuvos Respublikoje užsieniečiams suteikimo“ galiojimo laikotarpiu.


 
Savivaldybės meras					Valentinas Tamulis

